CELEX: 51996PC0537
Language: el
Date: 1996-10-30
Title: Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύναψη πρωτοκόλλου για τα κτηνιατρικά θέματα που συμπληρώνει τη συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκηπάτου της Ανδόρρας

Avis juridique important

|

51996PC0537

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύναψη πρωτοκόλλου για τα κτηνιατρικά θέματα που συμπληρώνει τη συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκηπάτου της Ανδόρρας  /* COM/96/0537 ΤΕΛΙΚΟ - ACC 96/0262 */  

Επίσημη Εφημερίδα αριθ. C 373 της 10/12/1996 σ. 0007

Πρόταση απόφασης του Συμβουλίου για τη σύναψη πρωτοκόλλου για τα κτηνιατρικά θέματα που  συμπληρώνει τη συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής  Κοινότητας και του Πριγκιπάτου της Ανδόρρας (96/C  373/05) COM(96) 537 τελικό - 96/0262(ACC) (Υποβλήθηκε από την Επιτροπή στις 31 Ιουλίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, την πρόταση της Επιτροπής, τη γνώμη του Ευρωπαϊκού Κοινοβουλίου, Εκτιμώντας: ότι είναι σκόπιμο να εγκριθεί το πρωτόκολλο για τα κτηνιατρικά θέματα που συμπληρώνει τη συμφωνία  υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου  της Ανδόρρας, που υπεγράφη στις .  .  ., ΑΠΟΦΑΣΙΖΕΙ: Άρθρο 1 Το Πρωτόκολλο για τα κτηνιατρικά θέματα που συμπληρώνει τη συμφωνία υπό  μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της  Ανδόρρας εγκρίνεται εξ ονόματος της Κοινότητας. Το κείμενο του πρωτοκόλλου επισυνάπτεται στην παρούσα απόφαση. Άρθρο 2 Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 4 του  πρωτοκόλλου. Άρθρο 3 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Αρχίζει  να ισχύει την πρώτη ημέρα του μήνα που ακολουθεί εκείνον της δημοσίευσής της.  ΠΡΩΤΟΚΟΛΛΟ για τα κτηνιατρικά θέματα συμπληρωματικό της συμφωνίας υπό μορφήν ανταλλαγής  επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας ΤΟ  ΠΡΙΓΚΙΠΑΤΟ ΤΗΣ ΑΝΔΟΡΡΑΣ και Η ΕΥΡΩΠΑΪΚΗ ΚΟΙΝΟΤΗΤΑ Έχοντας υπόψη τη συμφωνία υπό μορφήν ανταλλαγής επιστολών μεταξύ της Ευρωπαϊκής Οικονομικής  Κοινότητας και του Πριγκιπάτου της Ανδόρρας που υπεγράφη στο Λουξεμβούργο στις 28 Ιουνίου 1990, Επιθυμώντας τη διατήρηση των παραδοσιακών ρευμάτων συναλλαγών στον τομέα των ζωντανών ζώων και των  ζωικών προϊόντων μεταξύ της Ανδόρρας και της Ευρωπαϊκής Κοινότητας, Εκτιμώντας ότι είναι σκόπιμο να προβλεφθεί η πραγματοποίηση συναλλαγών σύμφωνα με τους κοινοτικούς  κανόνες στον κτηνιατρικό τομέα, Εκτιμώντας ότι είναι σκόπιμο για το σκοπό αυτό να συμπληρωθεί η συμφωνία μεταξύ της Ευρωπαϊκής  Οικονομικής Κοινότητας και του Πριγκιπάτου της Ανδόρρας, ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ: Άρθρο 1 Το Πριγκιπάτο της Ανδόρρας αναλαμβάνει τη δέσμευση να εφαρμόσει τις  κοινοτικές κτηνιατρικές ρυθμίσεις, ιδίως στους εξής τομείς: I. Μέτρα καταπολέμησης/γνωστοποίησης των ασθενειών 7 II. υγεία των ζώων: συναλλαγές και θέση στην αγορά (εκτός από τρίτες χώρες) 7 III. μέτρα προστασίας της υγείας των ζώων όσον αφορά τα ζωικά προϊόντα (εκτός από τρίτες χώρες) 7 IV. Μέτρα προστασίας της δημόσιας υγείας: κανόνες για τη θέση στην αγορά (εκτός από τρίτες χώρες) 7 V. ορμόνες, κατάλοιπα, σωματοορμόνες βοειδών, ζωονόσοι, ζωικά απορρίμματα, φαρμακευτικά τρόφιμα 7 VI. εισαγωγές από τρίτες χώρες 7 VII. έλεγχος, αναγνώριση των ζώων, αμοιβαία βοήθεια 7 VIII. ζωοτεχνία (συμπεριλαμβανομένων των διατάξεων έναντι των τρίτων χωρών) 7 IX. προστασία των ζώων 7 X. οργανωτικά θέματα (κυρίως σχετικά με τη μέθοδο μόνιμης ενσωμάτωσης του κτηνιατρικού κεκτημένου  στη νομοθεσία της Ανδόρρας). Άρθρο 2 Ο κατάλογος των κοινοτικών διατάξεων στον κτηνιατρικό τομέα τις οποίες πρέπει να  εφαρμόσει η Ανδόρρα διευκρινίζονται από την μεικτή επιτροπή, η οποία προβλέπεται από το άρθρο 17  της συμφωνίας μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρρας. Συστάθηκε μια κτηνιατρική υποομάδα στο πλαίσιο της μεικτής επιτροπής. Αυτή εξετάζει ιδίως περιοδικά  την εξέλιξη της κοινοτικής νομοθεσίας που εφαρμόζεται στην Ανδόρρα. Εάν αποβεί αποραίτητο, η  υποομάδα διατυπώνει συστάσεις στην μεικτή επιτροπή με σκοπό την υιοθέτηση και την ενημέρωση των εν  λόγω διατάξεων. Άρθρο 3 Το παρόν Πρωτόκολλο αποτελεί αναπόσπαστο μέρος της συμφωνίας. Άρθρο 4 Το παρόν Πρωτόκολλο εγκρίνεται από τα συμβαλλόμενα μέρη σύμφωνα με τις κατ'  ιδίαν  διαδικασίες τους. Αρχίζει να ισχύει την πρώτη ημέρα του δεύτερου μήνα μετά την γνωστοποίηση της  ολοκλήρωσης αυτών των διαδικασιών από τα συμβαλλόμενα μέρη. Άρθρο 5 Το παρόν Πρωτόκολλο συντάσσεται σε διπλό αντίτυπο, στην αγγλική, γαλλική, γερμανική,  δανική, ελληνική, ισπανική, ιταλική, ολλανδική, πορτογαλική, σουηδική και καταλανική γλώσσα, και  όλα τα κείμενα είναι εξίσου αυθεντικά.